གང་ལྟར།བསམ་པའི་གོ་རྟོགས་ཀྱི་སློབ་གསོའི་བསམ་བློ་ཉིན་རེ་བཞིན་མིའི་སེམས་སུ་ཞུགས་པ་དང་སྒྲིག་གཞི་ཉིན་རེ་བཞིན་འཐུས་ཇེ་ཚང་དུ་འགྲོ་བ་དང་བསྟུན་ནས།རང་རྒྱལ་གྱི་སློབ་གསོའི་རྨང་གཞིའི་ལས་དོན་ཡང་རྒྱུན་ལྡན་ཅན་གྱི་འཕེལ་རྒྱས་ཀྱི་ལམ་བུར་ཞུགས་ལ།སེམས་ཁམས་བདེ་ཐང་སློབ་གསོས་བསམ་པའི་གོ་རྟོགས་སློབ་གསོའི་རྩ་བའི་ངོ་བོ་མངོན་པ་མ་ཟད།བསམ་པའི་གོ་རྟོགས་སློབ་གསོའི་རྩ་བའི་ཐབས་ལམ་ཡང་ལག་ལེན་བྱས་ཡོད།གཞན་ཞིག་ནས་བཤད་ན།ནན་ཏན་གྱིས་སེམས་ཁམས་བདེ་ཐང་སློབ་གསོའི་བྱ་བ་སྒྲུབ་ཚེ།ད་བཟོད་སློབ་མའི་བསམ་པའི་གོ་རྟོགས་མཐོར་འདེགས་སུ་གཏོང་ཐུབ་པ་ལས་བསམ་པའི་གོ་རྟོགས་སློབ་གསོ་ཡང་དོན་དངོས་ཀྱིས་མངོན་འགྱུར་འབྱུང་ཐུབ་ལ།འདི་ནི་སེམས་ཁམས་བདེ་ཐང་སློབ་གསོ་དེ་བསམ་པའི་གོ་རྟོགས་ཀྱི་སློབ་གསོ་ལག་བསྟར་བྱེད་པའི་བྱ་བའི་ཁྲོད་དེའི་གོ་གནས་ཀྱི་རྩ་བའི་སྙིང་བསྡུས་ཡིན་པ་ལས།དགེ་རྒན་ཚོས་ངེས་བར་དུ་སྒྲུབ་དགོས་པའི་འོས་འགན་གཙོ་བོ་ཞིག་ཀྱང་ཡིན།